Stropelių geležinkelio tiltas

Stropelių geležinkelio tiltas – geležinkelio tiltas, nutiestas Vilniaus–Klaipėdos geležinkelio ruože  Kretingos rajono savivaldybėje, Stropelių kaime per Minijos dešinįjį intaką Mišupę. Tiltas stovi 329-ajame kilometre, 4,2 km į rytus nuo Kūlupėnų geležinkelio tilto, pusiaukelėje su  Šateikių geležinkelio stotimi. 
miniatiūra|left|Tiltas 1932 m. Upės krantų tvirtinimas akmenimis

Geležinkelis skiria Stropelių ir  Prystovų kaimus. 1931–1932 m. šiauriniu Prystovų pakraščiu danų firma „Højgaard & Schultz“ nutiesė Telšių–Kretingos geležinkelį. Kai kurios sodybos pasiliko priešingoje ruožo pusėje, buvo priskirtos Stropeliams. Tiltas datuojamas 1932 m., kuomet prasidėjo traukinių eismas naujuoju geležinkeliu. Pervažoje su senuoju keliu 1933 m. kovo 10 d. pradėjo veikti tinkuoto mūro geležinkelio tarpustotė „Stropeliai“, pastatyta Susisiekimo ministerijos lėšomis.Prystovai. Kaimas „pristaunioje“ (nuostabioje) vietovėje. Ribas pakoregavo geležinkelis pajurionaujienos.com 2021-04-23Geležinkelis, laikinąją sostinę sujungęs su jūrų uostu pajurionaujienos.com 2022-10-28 Išlikusi ties 329+900 km į Kūlupėnų pusę.

Tiltas stovi Mišupės žemupyje. Upė leidžiasi nuo vakarinio Žemaičių aukštumos šlaito, tėkmė greita, jos nuolydis didelis, siekiantis iki 900 cm/km.Upė Mišupė, Minijos intakas upese.lt Statant tiltą giliame slėnyje supilti aukšti pylimai. Statinys metalinių konstrukcijų, vieno tarpatramio, pravesta viena vėžė. Jo ilgis apie 34 m (atstumas tarp ramtų).Stropelių geležinkelio tiltas maps.lt Atremtas į du tašytų akmenų blokų mūro ramtus su atramomis guoliams. Pastatymo metu konstrukciją sudarė šoninės plieninės sijos su aukštomis standumo briaunomis, virš jų paklotu bėgių keliu.

 Šaltiniai 

Kategorija:Kretingos rajono tiltai
Kategorija:Lietuvos sijiniai tiltai   
Kategorija:Geležinkelio tiltai Lietuvoje